Železničná trať Nové Zámky – Prievidza

Železničná trať Nové Zámky – Prievidza (v cestovnom poriadku pre verejnosť označená ako železničná trať číslo 140) je jednokoľajná železničná trať na Slovensku, ktorá spája Nové Zámky a Prievidzu. Je elektrifikovaná v úseku Nové Zámky - Šurany

 Dejiny 
Prvé plány prepojenia Komárna, Nitry a Trenčína Ponitrím sa objavili v projekte grófa Keglevicha už v roku 1865. Projekt sa nerealizoval pre nedostatok financií a po opakovaných neúspešných pokusoch ju vybudovala až Rakúska spoločnosť štátnej dráhy (StEG) v rokoch 1874 – 1884. Vtedajšia trať však končila vo Veľkých Bieliciach a úsek do Prievidze sa dostaval až neskôr. 1. novembra 1876 bol otvorený úsek Šurany – Ivánka pri Nitre a 19. novembra 1876 úsek Ivánka pri Nitre – Nitra. Z Nitry do Topoľčian bola železnica otvorená 16. septembra 1881.KUBÁČEK Jiří : Dejiny železníc na území Slovenska. Železnice SR, 1999. ISBN 8096814044

 Otváranie úsekov 
 1876 Šurany – Nitra
 1881 Nitra – Topoľčany
 1884 Topoľčany – Veľké Bielice
 1896 Veľké Bielice – Prievidza
 1900 Nové Zámky – Šurany

 Súčasnosť 
V úseku Nové Zámky – Šurany je trať elektrifikovaná. Úsek Nové Zámky - Jelšovce je využívaný výlučne regionálnou dopravou a nachádza sa na ňom aj najväčšie mesto celej trate Nitra. V úseku Jelšovce - Prievidza je trať využívaná aj Rýchlikmi BOJNICE na spojenie Bratislava - Prievidza. Nákladnú prepravu na trati využívajú najmä priemyselné podniky na Hornej Nitre.

 Budúcnosť 
V roku 2018 sa mala začať modernizácia a elektrifikácia trate 140 v úseku Lužianky – Šurany, ktorej súčasťou je aj dlho zanedbávaný úsek vedený cez mesto Nitra. Elektrickým vlakom do Nitry už od roku 2013.

V lete 2013 bola vybraná firma, ktorá uskutoční Technicko-ekonomickú štúdiu pre Elektrifikáciu a optimalizáciu trate Leopoldov - Nitra - Šurany.

Plánované úpravy majú „pripraviť podmienky pre moderný dopravný systém integrovanej koľajovej dopravy.“ a tiež prepojenie s Bratislavou. Štúdia určila zvýšenie rýchlosti na celej trati do výšky 120 km/h. Súčasťou úprav trate by malo byť umožnenie bezbariérového prístupu na nástupištia, rekonštrukcia osvetlenia, inštalácia vizuálneho informačného systému na staniciach a zastávkach a na staniciach rozhlas pre cestujúcich. Projekt má tiež vziať do úvahy prípadné zdvojkoľajnenie úseku Leopoldov - Nitra. Najviac koľají, osem, bude elektrifikovaných v Nitre a v Lužiankach. Záverečná správa by mala byť hotová v marci 2015, po nej bude nasledovať projektová dokumentácia. Podľa údajov ŽSR z roku 2015 by sa mal projekt realizovať v rokoch 2019 až 2022.' V januári 2016 sa s elektrifikáciou už nepočítalo. Štúdia mala preukázať, že investícia by nebola účelná.

Súčasťou projektu je aj výstavba novej železničnej trate Nitra – Trnovec nad Váhom, ktorá je plánovaná ako jednokoľajná elektrifikovaná s max. rýchlosťou do 160 km/h.

 Stanice a zastávky na trati a ich obsluha mestskou hromadnou dopravou 
 Nové Zámky (MHD Nové Zámky) – križovatka s traťou (130) Bratislava – Štúrovo, (135) Nové Zámky – Komárom, (150) Nové Zámky – Zvolen, (151) Nové Zámky – Zlaté Moravce 
 Bánov
 Šurany
 Ondrochov
 Komjatice
 Veľký Kýr
 Branč (MHD Nitra, Linka 12)
 Ivanka pri Nitre (MHD Nitra, Linka 12)
 Dolné Krškany (MHD Nitra, Linky 12vybrané spoje, 14, 22)
 Nitra (MHD Nitra, Linky 1, 18, 19, 21, 24, 27, 33, 94  )
 Nitra zastávka (MHD Nitra, Linky 8, 18, 21, 22)
 Mlynárce (MHD Nitra, Linka 21)
 Lužianky (MHD Nitra, Linka 21)
 Čakajovce
 Jelšovce
 Výčapy-Opatovce
 Koniarovce
 Preseľany nad Nitrou
 Kamanová
 Mýtna Nová Ves
 Ludanice
 Chrabrany
 Topoľčany (MHD Topoľčany) 
 Krušovce
 Bošany
Chynorany – križovatka s traťou (143) Trenčín – Chynorany
 Žabokreky nad Nitrou
 Partizánske-Veľké Bielice
 Partizánske (MHD Partizánske)
 Partizánske zastávka (MHD Partizánske)
 Veľké Uherce
 Oslany
 Bystričany
 Zemianske Kostoľany
 Nováky 
 Koš
 Prievidza (MHD Prievidza) – križovatka s traťou (145) Prievidza – Horná Štubňa

 Vozidlový park 
Na celej dĺžke trate premávajú moderné jednotky 861, jednotky 813 a jedna súprava s rušňom typu 757. V prípade mimoriadností sa v prevádzke vyskytujú aj rušne typu 736, 750 a 754. Na úseku Šurany - Nové Zámky aj nové súpravy typu 671 a 951 (Push-Pull).

 Galéria 

 Pozri aj 
 Zoznam železničných tratí na Slovensku

 Referencie 

 Externé odkazy 
 Trať Nové Zámky - Prievidza - stránka železničnej trate z Nových Zámkov do Prievidze
 ŽSR cestovné poriadky podľa trate
 Video z trate

 Zdroj 
 www.vlaky.net

Nové Zámky – Prievidza
Kategória:Doprava v Nitre
Kategória:Doprava v okrese Nitra
Kategória:Doprava v okrese Nové Zámky
Kategória:Doprava v okrese Partizánske
Kategória:Doprava v okrese Prievidza
Kategória:Doprava v okrese Topoľčany